Baltabor

Baltabor liikus liinil London - Tallinn - Riia (1920-1930). Aurulaeva kasutati peamiselt kauba transpordiks, aga sellel oli võimalik olla ka reisija. Tol ajal olid külmikud ja külmtooted ekspordina väga kallid ning just Baltabor oli üks ainsatest kaubalaevadest, mis tõi Londonist külmutatud tooteid. 1927. aastal jäid Baltabori madrused vahele salakauba - siidisukad, siidikombineed ja autokindad - maale toomisega. 

1929. aastal ei saanud meeskond halbade ilmaolude tõttu laeva juhtimisega hakkama ning sõitis madalikule. See polnud esimest korda kui aurik kinni oli jäänud. Loodeti, et laev ei saanud tugevaid vigastusi, kuid paar päeva pärast selgus, et aurik lekib. Laeval olnud kolm reisijat viidi Naissaarele. Pääste- ja abitöid tegid kaks päästelaeva Micheline ja Meteor. Laev oli veel tükk aega raskete ilmaolude tõttu madalikul. Vahepeal selgus, et päästelaeva Karin meeskond oli Baltaborilt varastanud väärtuslikku riiet, sametit ning ka rattakumme. Kuritegu märgati Naissaarelt ning teatati kohalikku korrakaitsesse. Kohtus määrati suurele osale meeskonnast vanglakaristuse. pisi|Madalikult päästetud auriku "Baltabor" pukseerimine Tallinna sadamasse 2, Eesti Meremuuseum SA

Baltabor toodi 1930. aasta märtsis Tallinna sadamasse ja sealt edasi Miinisadamasse. Ülemaailmse majanduskriisi tõttu oli huvilisi vähe. 1931. aasta oktoobris müüdi laev Saksamaa laevalammutamisfirmale Danzigi (nüüd Gdansk) 500 naelsterlingi eest. Kui oleks varem maha müüdud, oleks saadud selle eest umbes 4 korda rohkem. Sellega aurulaeva Baltabori reisid lõppesid.  

Hiljem ostis Inglismaa teise samanimelise auriku ja 1939. aastal uppus seegi Leedu lähedal merre.

 Viited 

 Välislingid 

 https://hansard.parliament.uk/Commons/1928-05-02/debates/5eb34d16-0a6e-45a9-b5d7-4787a341546a/Russia(GoldShipments) 
 https://ajapaik.ee/?album=38248&order1=time&order2=added&page=1 
 https://ajapaik.ee/?album=69895&order1=time&order2=added&page=1

Kategooria:Suurbritannia laevad